— За ўвасабленне ідэі ўзяліся яшчэ ў верасні мінулага года. Адабралі больш за пяцьдзясят заявак у розных намінацыях. Свае гуказапісы даслалі 27 харавых калектываў, 24 ансамблі і нават два сольныя выканаўцы. Зразумелі, такую колькасць артыстаў адным махам не праслухаць, таму вырашылі правесці конкурс у некалькі тураў. У пачатку мая, напярэдадні Дня дзяржаўнай сімволікі, плануем правесці своеасаблівы флэшмоб, на які збяруцца ўсе калектывы і разам праспяваюць гімн.